stanford-oval/wikipedia huggingface dataset:
Smithson Tennant

| Smithson Tennant> Henkilötiedot |
| --- | --- |
Syntynyt: 30. marraskuuta 1761 Selby, Yorkshire, Englanti
Kuollut: 22. helmikuuta 1815 (53 vuotta) Boulogne-sur-Mer, Ranska
Koulutus ja ura
Tutkimusalue:  Kemia
   
Smithson Tennant (30. marraskuuta 1761 Selby, Yorkshire, Englanti – 22. helmikuuta 1815 Boulogne-sur-Mer, Ranska) oli englantilainen kemisti. Hänet tunnetaan parhaiten siitä, että vuonna 1803 hän löysi osmiumin ja iridiumin liuottaessaan platinaa kuningasveteen. Hän myös osaltaan edisti ymmärrystä siitä, että timantti ja hiili ovat sama alkuaine.
Elämä ja ura

Tennantin kiinnostus luonnontieteisiin alkoi jo varhain, ja koska hänen isoisänsä oli apteekkari, hän sai käyttöönsä kirjoja ja materiaaleja kemiallisia kokeita varten. Hän kävi Beverley Grammar Schoolia, ja nykyisin koulun sisäänkäynnin yläpuolella on osmiumin ja iridiumin löytäjän muistolaatta.
Tennant aloitti lääketieteen opinnot Edinburghissa vuonna 1781 Joseph Blackin oppilaana, mutta muutaman kuukauden kuluttua hän siirtyi Cambridgen yliopistoon, jossa hän omistautui kasvitieteelle ja kemialle. Hän valmistui lääketieteen tohtoriksi Cambridgesta vuonna 1796 ja osti samoihin aikoihin tilan Cheddarin läheltä, jossa hän teki maatalouskokeita.
Vuonna 1784 hän matkusti 23-vuotiaana Tanskaan ja Ruotsiin, jossa hän tapasi Carl Scheelen ja mineralogi Johan Gottlieb Gahnin. Vuonna 1786 Ranskassa hän tapasi Claude-Louis Berthollet'n ja mahdollisesti Antoine Lavoisier'n. Tennant nimitettiin kemian professoriksi Cambridgeen vuonna 1813, mutta hän ehti pitää vain yhden kurssin, ennen kuin kuoli onnettomuudessa Boulogne-sur-Merin lähellä, kun silta, jonka yli hän oli ratsastamassa, romahti.
Aiheesta muualla

Kuvia tai muita tiedostoja aiheesta Smithson Tennant Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Alankomaat 
Henkilöt:  DDB 
Muut:  SNAC
Đắk Tôn taistelu

Đắk Tôn taistelu oli Vietnamin sodan aikainen joukko yhteenottoja yhdysvaltalaisten, etelävietnamilaisten ja pohjoisvietnamilaisten joukkojen välillä Đắk Tôn tukikohdan ympäristössä lähellä Etelä-Vietnamin Laosin vastaista rajaa 17. kesäkuuta – 22. marraskuuta 1967. Yhdysvallat kärsivät huomattavia tappioita, mutta ottivat lopulta voiton tukikohtaa piirittäneistä pohjoisvietnamilaisista.
Tausta

Đắk Tôn tukikohta sijaitsi Kon Tumin maakunnassa lähellä Etelä-Vietnamin Laosin vastaista rajaa. Rajan toisella puolella kulki Hồ Chí Minhin huoltotie. Tukikohdat oli tarkoitettu estämään kommunistien soluttautuminen Etelä-Vietnamin puolelle. Pohjois-Vietnamissa kenraali Võ Nguyên Giáp ja muu sodanjohto olivat alkaneet suunnitella yleishyökkäystä etelässä, joka tuli myöhemmin tunnetuksi tet-hyökkäyksenä. Suunnitelman mukaan etelävietnamilaiset ja yhdysvaltalaisjoukot houkuteltaisiin pois etelän kaupungeista sarjalla hyökkäyksiä syrjäisempiä tukikohtia vastaan, jotta tet-hyökkäyksen iskut itse kaupunkeihin helpottuisivat.
Taistelut

Ensimmäiset yhteenotot Đắk Tôn tuntumassa alkoivat 17. kesäkuuta 1967 kranaatinheitiniskuilla tukikohtaa vastaan. Yhdysvaltalaisjoukot aloittivat vihollisen etsinnän kukkula 1338:n alueella ja 22. kesäkuuta he kohtasivat Pohjois-Vietnamin asevoimien pataljoonan. Kukkuloiden tiheä viidakko vaikeutti huomattavasti yhdysvaltalaisten toimintaa. Omien joukkojen asemat olivat vaikeasti havaittavissa ja tykistön kranaatit räjähtivät jo puiden latvoissa. Kukkula 1138:n yhteenotoissa sai surmansa 76 yhdysvaltalaista ja 23 haavoittui. Pohjois-Vietnamin asevoimien tappioiksi arvioitiin 475 kaatunutta ja haavoittunutta, mutta arviot olivat kiistanalaisia.
Heinäkuun puolella yhdysvaltalaisjoukot olivat löytäneet pohjoisvietnamilaisia asiakirjoja näiden joukkojen tukikohdista. Asiakirjat viittasivat Pohjois-Vietnamin keskittäneen alueelle kolme rykmenttiä, joiden tehtävänä oli tehdä iskuja Yhdysvaltojen tukikohtia vastaan. 7. heinäkuuta käytiin raskaita taisteluita kukkulan 830 alueella. 24 yhdysvaltalaista kaatui ja 62 haavoittui.
Pohjois-Vietnam oli alkanut keskittää yhä enemmän joukkoja etelään tulevan yleishyökkäyksen valmisteluina loppuvuodesta 1967. Yhdysvaltalaiset ja Etelä-Vietnamin asevoimat lähettivät vahvistuksia Đắk Tôn alueelle. Yksiköitä tuli esimerkiksi 173. maahanlaskuprikaatista, 4. jalkaväkidivisioonasta ja 12. ratsuväendivisioonasta. Pohjois-Vietnamilla oli alueella neljä 1. divisioonan rykmenttiä esimerkiksi Ia Đrăngissa pohjoisvietnamilaisia johtaneen Nguyễn Hữu Anin alaisuudessa. Marraskuun ensimmäisellä viikolla alkoivat uudet raskaat taistelut kukkula 823:n alueella. Ensimmäisen yhdeksän päivän aikana noin 125 pohjoisvietnamilaisen arvioitiin kaatuneen. Yhdysvaltalaiset menettivät 15 miestä kaatuneina ja 48 haavoittuneina. 11. marraskuuta alkoivat yhteenotot kukkula 724:n luona ja 18 yhdysvaltalaista kaatui 188 haavoittuessa. Pohjoisvietnamilaisten tappiot olivat 92 kaatunutta. Joukko yhdysvaltalaisia joutui myös piiritetyksi kukkula 223:n luona. 29 yhdysvaltalaista kaatui ja 184 haavoittui. Pohjoisvietnamilaiset menettivät 80–175 miestä kaatuneina.
Erityisen raskaita taisteluita käytiin kukkula 875:n hallinnasta. Yhdysvaltalaiset etenivät 19. marraskuuta kukkulalle, jossa he törmäsivät pohjoisvietnamilaisten bunkkereihin, juoksuhautoihin ja tunneleihin. Kaksi yhdysvaltalaiskomppaniaa päätyi saarretuksi. Iltapäivällä 42 yhdysvaltalaista kaatui ja 45 haavoittui ilmavoimien tehtyä erehdyksessä iskun heidän omiin asemiinsa. Harhaisku oli yksi sodan pahimmista omien tulituksen tapauksista. Selviytyneet joutuivat torjumaan useita hyökkäyksiä 20. marraskuuta. Samaan aikaan etelävietnamilaiset joukot kävivät taisteluja Đắk Tôn länsi-, etelä- ja koillispuolella. 22. marraskuuta yhdysvaltalaisten oli viimein onnistunut vallata kukkula 875:n huippu. Taisteluissa oli kaatunut 115 yhdysvaltalaista ja 253 haavoittui. Marraskuun alusta lähtien pohjoisvietnamilaisten tappioiksi arvioitiin noin tuhat kaatunutta.
Seuraukset

Yhdysvaltojen joukot veivät lopulta voiton Đắk Tôssa. Pohjoisvietnamilaisten asemat kukkuloilla vallattiin maavoimien hyökkäyksillä ja ilmavoimien iskujen tuella. Pohjoisvietnamilaiset eivät saavuttaneet tavoitettaan yhdysvaltalaisjoukkojen tuhoamisesta ja kolme taisteluihin osallistunutta rykmenttiä oli kärsinyt niin pahat tappiot, että ne eivät pystyneet osallistumaan seuraavana vuonna seuranneeseen tet-hyökkäykseen. Toisaalta yhdysvaltalaisetkin olivat kärsineet voitostaan huolimatta huomattavat tappiot. Kolme 173. maahanlaskuprikaatin jäsentä sai kaatumisensa jälkeen Medal of Honor -mitalin.
Aiheesta muualla

Kuvia tai muita tiedostoja aiheesta Đắk Tôn taistelu Wikimedia Commonsissa
| --- | --- |
Auktoriteettitunnisteet: Kansalliset :  Israel  Yhdysvallat 
Đắk Tôn tukikohta ilmakuvassa.
Kukkulaa alas laskeutuvia yhdysvaltalaisia.
Yhdysvaltalaisjoukkoja kukkula 875:llä.
5145 Pholus

| 5145 Pholus |
| --- | --- |
 1992 AD 

Löytäminen
Löytäjät:  Spacewatch
Löytöaika:  9. tammikuuta 1992
Kiertoradan ominaisuudet
Keskietäisyys Auringosta:  20,30 AU
Pienin etäisyys Auringosta:  8,69 AU
Suurin etäisyys Auringosta:  31,91 AU
Eksentrisyys:  0,572
Kiertoaika Auringon ympäri:  33414 päivää  91,48 vuotta
Inklinaatio:  24,67°
Fyysiset ominaisuudet
Läpimitta:  190 km
Pyörähdysaika:  9,98 h
Absoluuttinen kirkkaus:  7,1
Albedo:  0,044
5145 Pholus on kentaureihin kuuluva Pikkuplaneetta, joka kiertää Aurinkoa aurinkokunnan ulko-osissa. Pholuksen löysi Spacewatch vuonna 1992. Kohde oli vasta toinen löydetty kentauri (vain Chiron oli löydetty aikaisemmin). Pholus sai nimensä kreikkalaisen mytologian Folos-kentaurin mukaan. Ennen nimeämistään kohde tunnettiin tunnuksella 1992 AD. Pholus on väriltään hyvin punertava. Kappaleen läpimitta on noin 190 kilometriä ja pyörähdysaika 9,98 tuntia.
5073 Junttura

| 5073 Junttura> Löytäminen |
| --- | --- |
Löytäjä:  Yrjö Väisälä
Löytöpäivä:  3. maaliskuuta 1943
Muut nimet:  1943 EN, 1973 FW, 1978 YN ja 1983 GM1
Fyysiset ominaisuudet
Pyörähdysaika:  6,1 h
Absoluuttinen magnitudi:  13,2  ja 13,52
Kiertorata
Kiertokohde:  Aurinko
Eksentrisyys:  0,10 , 0,1002850  tai 0,1013496784445496
Inklinaatio:  6,61188 astetta tai 6,614205866798634 astetta
Keskianomalia:  300,61569 astetta tai 55,57308669450322 astetta
Kiertoaika:  3,32 vuotta ja 1 213,154813334372 vuorokautta
Periapsis:  2,0030466 au ja 2,000487922735159 au
Apoapsis:  2,450 au ja 2,451717510264118 au
Radan isoakselin puolikas:  2,2263124 au ja 2,2261027143835 au
Aiheesta muualla
Minor Planet Center
JPL Small-Body Database
5073 Junttura on tähtitieteilijä Yrjö Väisälän vuonna 1943 löytämä asteroidi eli pikkuplaneetta. Sen nimen on selitetty kuvaavan suomalaista luonteenlaatua. Sana on poimittu Väinö Linnan romaanista.
Juntturan likimääräinen läpimitta on 10 kilometriä. Kohde sijaitsee Auringosta suunnilleen 2,23 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
454 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Ateena menetti laivaston ja mahdollisesti jopa 50 000 miestä yrittäessään auttaa egyptiläisiä kapinassa Persiaa vastaan.
Deloksen meriliiton rahat siirrettiin Deloksesta Ateenaan.
5153 Gierasch

| 5153 Gierasch> Löytäminen |
| --- | --- |
Löytäjä:  Yrjö Väisälä
Löytöpäivä:  9. huhtikuuta 1940
Muut nimet:  1940 GO, 1957 GC ja 1990 VL3
Fyysiset ominaisuudet
Halkaisija:  27,494  km
Pyörähdysaika:  9,0 h
Albedo:  0,039
Absoluuttinen magnitudi:  12,0  ja 12,16
Kiertorata
Kiertokohde:  Aurinko
Eksentrisyys:  0,17 , 0,1728883  tai 0,1741174536197397
Inklinaatio:  12,81056 astetta tai 12,81223346502052 astetta
Keskianomalia:  154,11171 astetta tai 158,7065729043293 astetta
Kiertoaika:  4,33 vuotta ja 1 580,707972764006 vuorokautta
Periapsis:  2,1977784 au ja 2,193244754849407 au
Apoapsis:  3,117 au ja 3,118030472995337 au
Radan isoakselin puolikas:  2,6571723 au ja 2,655637613922372 au
Aiheesta muualla
Minor Planet Center
JPL Small-Body Database
5153 Gierasch on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty tähtitieteilijä Peter J. Gieraschin (s. 1940) mukaan.
Gieraschin likimääräinen läpimitta on 25 kilometriä. Kohde sijaitsee Auringosta suunnilleen 2,66 kertaa niin kaukana kuin Maa, ja sen kierros Auringon ympäri kestää noin 4 vuotta ja 4 kuukautta.
D’Hondtin menetelmä

D’Hondtin menetelmä on suhteellisessa listavaalissa käytetty menetelmä, jolla listan saamien äänimäärien perusteella jaetaan paikat listoille. Menetelmä on nimetty keksijänsä, belgialaisen matemaatikon Victor D’Hondtin mukaan.
D’Hondtin menetelmässä puolueiden saamien paikkojen suhde on melko lähellä äänimäärien suhdetta. Menetelmällä on kuitenkin taipumus suosia suuria puolueita pienten kustannuksella.
Vaiheet

Aluksi lasketaan kunkin ryhmittymän kuten puolueen, vaaliliiton, yhteislistan tai valitsijayhdistyksen vaalipiirissä saama kokonaisäänimäärä. Sen jälkeen kussakin ryhmittymässä ehdokkaat asetetaan järjestykseen henkilökohtaisten äänimäärien perusteella. Jokainen ehdokas saa vertausluvun siten, että ryhmittymän eniten ääniä saanut ehdokas saa vertausluvukseen ryhmittymän koko äänimäärän, toiseksi eniten ääniä saanut 1/2 ryhmittymän äänimäärästä, kolmanneksi tullut 1/3 ja niin edelleen. Kaava on siis Ä/p, jossa Ä on listan saamat kokonaisäänet ja p ehdokkaan sisäinen järjestysluku. Jos äänimäärät tai vertausluvut ovat yhtä suuret, niiden keskinäinen järjestys ratkaistaan Suomessa arpomalla. Vaalipiirin kaikki ehdokkaat asetetaan lopuksi vertauslukujen mukaiseen järjestykseen, ja tästä listasta pääsee läpi niin monta ehdokasta kuin vaalipiiristä valitaan edustajia.
Vaiheet > Yksinkertainen esimerkki

Esimerkissä puolueiden A, B, C ja D eniten ääniä saaneiden ehdokkaiden vertausluvut (suluissa läpimenneiden ehdokkaiden läpimenojärjestys).
|  | /1 | /2 | /3 | /4 | /5 | /6 | /7 | /8 | Paikkoja | Osuus paikoista | Osuus äänistä |
| --- | --- | --- | --- | --- | --- | --- | --- | --- | --- | --- | --- |
| Puolue A | 100 000 (1.) | 50 000 (3.) | 33 333 (5.) | 25 000 (8.) | 20 000 | 16 666 | 14 286 | 12 500 | 4 | 50,0 % | 43,5 % |
| Puolue B | 80 000 (2.) | 40 000 (4.) | 26 666 (7.) | 20 000 | 16 000 | 13 333 | 11 428 | 10 000 | 3 | 37,5 % | 34,8 % |
| Puolue C | 30 000 (6.) | 15 000 | 10 000 | 7 500 | 6 000 | 5 000 | 4 286 | 3 750 | 1 | 12,5 % | 13,0 % |
| Puolue D | 20 000 | 10 000 | 6 666 | 5 000 | 4 000 | 3 333 | 2 857 | 2 500 | 0 | 0 % | 8,7 % |
Paikkoja oli jaossa yhteensä kahdeksan. Esimerkissä puolue D ei saa läpi yhtäkään ehdokasta.
Vaiheet > Käytännön esimerkki

Eduskuntavaalit 2019 Varsinais-Suomen vaalipiiri, paikkoja jaossa yhteensä 17:
|  | /1 | /2 | /3 | /4 | Paikkoja | Osuus paikoista | Osuus äänistä |
| --- | --- | --- | --- | --- | --- | --- | --- |
| Perussuomalaiset (PS) | 58034 (1.) | 29017 (6.) | 19345 (10.) | 14509 (16.) | 4 | 23,5 % | 19,1 % |
| Kansallinen Kokoomus (Kok) | 52367 (2.) | 26184 (7.) | 17456 (12.) | 13092 (17.) | 4 | 23,5 % | 18,9 % |
| Suomen Sosialidemokraattinen Puolue (SDP) | 49156 (3.) | 24578 (9.) | 16385 (13.) |  | 3 | 17,6 % | 17,8 % |
| Vasemmistoliitto (Vas) | 35481 (4.) | 17741 (11.) |  |  | 2 | 11,8 % | 12,8 % |
| Suomen Keskusta (Kesk) | 29796 (5.) | 14898 (15.) |  |  | 2 | 11,8 % | 10,8 % |
| Vihreä liitto (Vihr) | 25309 (8.) |  |  |  | 1 | 5,9 % | 9,2 % |
| Suomen ruotsalainen kansanpuolue (RKP) | 15238 (14.) |  |  |  | 1 | 5,9 % | 5,5 % |
| Liike Nyt ry Varsinais-Suomi yhteislista (LII) |  |  |  |  | 0 | 0 % | 1,9 % |
| Suomen Kristillisdemokraatit (KD) |  |  |  |  | 0 | 0 % | 1,9 % |
Liike Nyt ja kristillisdemokraatit eivät saaneet läpi yhtäkään ehdokasta.
D’Hondtin suhteellisuus

D’Hondtin menetelmällä on taipumus suosia suuria puolueita niin, että ne saavat ääniosuuttaan suuremman osuuden paikoista. Vastaavasti pienet puolueet saavat keskimäärin ääniosuuttaan pienemmän paikkaosuuden. Esimerkiksi jos 3 edustajan vaalipiirissä äänet jakaantuvat puolueille prosentein 62 %, 19 % ja 19 %, saa suurin puolue kaikki 3 paikkaa. Toisaalta jos äänet jakaantuvatkin prosentein 48 %, 26 % ja 26 %, saavat kaikki puolueet D’Hondtin menetelmän mukaan yhden paikan. Siten suurinkin puolue voi tietyissä tilanteissa saada ääniosuuttaan selvästi pienemmän osuuden paikoista.
Suhteellisuuden vääristyminen näkyy myös piilevässä äänikynnyksessä, jonka alle jääneet puolueet jäävät kokonaan ilman paikkoja. Piilevä prosentuaalinen äänikynnys on sitä suurempi, mitä pienempi vaalipiiri on. Se voi olla suurimmillaan 100 %/(N+1), missä N on valittavien edustajien lukumäärä.
Menetelmä toimii sitä oikeudenmukaisemmin, mitä suurempia vaalipiirit ovat eli käytännössä mitä vähempiin vaalipiireihin vaalin kohdealue on jaettu. Puolueiden välisen paikkajaon valtakunnallista vääristymää voidaan oikaista myös tasauspaikkajärjestelmällä.
D'Hondtin järjestelmässä vältytään Sainte-Laguën menetelmän ja korkeimpien jäämien vaalitavan (Hare-Niemeyer) sisältämiltä paradokseilta, joissa esimerkiksi enemmistön äänistä saanut puolue voi saada vähemmistön paikoista.
Muunnelmia > Jefferson

Jeffersonin menetelmä on yhdysvaltalainen nimi D’Hondtin menetelmälle. Paikkojen laskemiseen käytettävä kaava on erilainen, mutta tulos aina sama. Jeffersonissa jokaisen puolueen saama paikkamäärä lasketaan kaavalla
ja pyöristämällä tulos alaspäin. Kaavassa a on puolueen saamat äänet, p on jaossa olevat paikat ja K kaikki hyväksytyt äänet. Kaavassa olevaa kerrointa, β, säädetään niin, että kaikki paikat – eikä yhtään ylimääräistä – tulevat jaetuiksi.
Äänikynnys

Joissain maissa (ei kuitenkaan Suomessa) on käytössä valtakunnallinen äänikynnys, joka puolueen on myös ylitettävä, jotta se saisi paikkoja, vaikka se joissakin vaalipiireissä olisikin saanut riittävän paikallisen osuuden äänistä. Pienet listat voivat monissa vaalijärjestelmissä yhdistää voimiaan äänikynnyksen ylittämiseksi tai muuten asemansa parantamiseksi. Ne voivat esimerkiksi yhdistyä vaaliliitoksi, vaalirenkaaksi tai yhteislistoiksi.
Menetelmän levinneisyys

D’Hondtin menetelmä on Kansainyhteisön ulkopuolella hyvin suosittu vaalijärjestelmä. Se on käytössä muun muassa Suomessa, Itävallassa, Israelissa, Alankomaissa, Puolassa, Portugalissa, Espanjassa ja Turkissa. Suomessa avointa listavaalia D’Hondtin menetelmällä käytetään eduskuntavaaleissa, EU-vaaleissa, kuntavaaleissa, aluevaaleissa sekä 1980-luvulle asti myös tasavallan presidentin valitsijamiesten vaaleissa.
5335 Damocles

| 5335 Damocles |
| --- | --- |
 1991 DA 
Löytäminen
Löytäjät:  R. H. McNaught
Löytöaika:  18. helmikuuta 1991
Kiertoradan ominaisuudet
Keskietäisyys Auringosta:  11,84 AU
Pienin etäisyys Auringosta:  1,59 AU
Suurin etäisyys Auringosta:  22,09 AU
Eksentrisyys:  0,8660183
Kiertoaika Auringon ympäri:  14882 päivää  40,74 vuotta
Inklinaatio:  61,80°
Fyysiset ominaisuudet
Läpimitta:  5–12 km
Pyörähdysaika:  ? h
Absoluuttinen kirkkaus:  13,3
5335 Damocles on pikkuplaneetta, jonka rata ulottuu Marsin etäisyyden läheltä Uranusta kauemmas. Kappaleen komeettamaisen radan takia uskotaankin, että se olisi entinen komeetta. Damocleksen löysi R. H. McNaught vuonna 1991. Pikkuplaneetta sai nimensä kreikkalaisen mytologian Damokleen mukaan. Ennen nimeämistään kappale tunnettiin tunnuksella 1991 DA.
Damocles on damocloidien nimikkokappale. Ne ovat pikkuplaneettoja, jotka kiertävät Aurinkoa komeettamaisilla radoilla. Niiden keskietäisyys Auringosta on samantyyppinen kuin kentaureilla, mutta ne eivät täytä IAU:n Minor Planet Centerin virallista kentaurin määritelmää, sillä ne ovat lähimmillään Jupiteria lähempänä Aurinkoa. Koska Damocleksen absoluuttinen magnitudi (H) on 13,3, sen läpimitta on todennäköisesti 5–12 km. Damocleksen radan inklinaatio on valtava, jopa noin 61,80°. Tämä on enemmän kuin esim. transneptunsella kääpiöplaneetalla 136199 Eris, jonka inklinaatio on vain noin 43,82°.
Dakotat

Dakota-siouxien neljä heimoa kansoittivat laajoja alueita Minnesotassa 1600- ja 1700-lukujen aikana. Pohjoisesta ja koillisesta tulleet anishinabet eli ojibwat työnsivät heitä tieltään kohti länttä.
Dakotat (omakielinen nimi I'santi, tunnettu myös nimellä "santee") ovat Pohjois-Amerikan intiaaneja, jotka eurooppalaisten saapumisen aikoihin asuivat nykyisen Minnesotan osavaltiossa. He olivat osa suuresta siouxien kansakunnasta, joka muodostui dakotoista, lakotoista ja nakotoista. Dakotat edustivat tämän kieliperheen itäisintä haaraa. Se jakautui neljään heimoon, jotka olivat mdewakantonit, sissetonit, wahpetonit ja wahpekutet. Heimot muodostivat neljä tulta siouxien "seitsemästä tulesta".
Varhainen historia

Eurooppalaisten ja siouxien ensimmäinen historiallinen kohtaaminen tapahtui keväällä 1660 ranskalaisten tutkimusmatkailijoiden Pierre Radissonin ja Médard Chouartin tavatessa dakotoja itäisessä Minnesotassa tai luoteisessa Wisconsinissa. Intiaanit ovat todennäköisesti kuuluneet mdewakantonien heimoon, joka oli muita dakotojen ryhmiä suurempi ja joita ranskalaiset kutsuivat nimellä Gens Du Lac (Järvien kansa). Tutkimusmatkailijoiden on kerrottu edesauttaneen dakotain ja cree-intiaanien välisessä rauhanneuvottelussa saman vuoden aikana.
Suurin osa Minnesotan ja Wisconsinin dakotoista luopui seuraavan vuosisadan aikana metsäintiaanien kulttuuristaan siirtyessään Pohjois-Dakotan tasangoille, jossa he omaksuivat paimentolaiskansojen liikkuvan elämäntavan. Dakotojen muuttoliikkeen takana ei ollut kuitenkaan eurooppalaisten kasvava asutus, vaan he joutuivat vetäytymään länteen ojibwojen tieltä, jotka hyvin aseistettuina työntyivät yhä syvemmällä dakotojen maahan. Lopulliseksi rajaksi jäi Mississippijoki, jonka yli ojibwat eivät tulleet dakotojen perässä.
Vuonna 1851 dakotat joutuivat jättämään pääosan maistaan Yhdysvaltain hallituksen painostaessa heidät siirtymään pieneen reservaattiin Minnesotajoen varrelle. Vuonna 1857 Yhdysvallat leikkasi reservaatista puolet pois ja siirsi näin saadut maat omaan käyttöönsä.
Nykytilanne

Nykyään dakotat elävät hajallaan monissa siouxien reservaateissa niin Etelä- kuin Pohjois-Dakotassakin ja myös Nebraskassa ja Minnesotassa. Kanadaan aikoinaan paenneiden kapinallisten jälkeläisiä asuu Manitobasta ja Saskatchewanista. Dakotojen osuus siouxien väkiluvusta ei ole kovin suuri.
Aiheesta muualla

Kuvia tai muita tiedostoja aiheesta Dakotat Wikimedia Commonsissa
Little Crow osoitti rohkeutensa nousemalla Yhdysvaltoja vastaan.
Dakota-sotaa pakenevia siviilejä aterioimassa preerialla.
Kello 10 aamulla 38 dakota-soturia marssitettiin vankilasta Mankaton hirttolavalle. Ennen kuolemaansa he saivat luvan laulaa siouxien kuolinlaulun. Tapahtuma keräsi paikalle katsojia, jotka ylpeilivät nähdessään Yhdysvaltain historian suurimman julkisen massateloituksen.
477 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Ateena yhdistää noin 200 yhteisöä Deloksen meriliitoksi. Meriliiton päämaja sijoitettiin Delos-saarelle.
Damaskios

Damaskios (m.kreik. Δαμάσκιος, lat. Damascius; s. noin 480) oli kreikkalainen uusplatonilainen filosofi. Hänen katsotaan olleen viimeinen uusplatonikko ja Platonin akatemian johtaja, ja siten viimeinen antiikin kreikkalaisten filosofien pitkässä ketjussa.